tomron87/hebrew-wikipedia-sentences-corpus huggingface dataset:
לאחר שהגיעו לכפר פליטים יהודים עם פרוץ מבצע ברברוסה, ולאחר שהובאו אליו בתחילת שנת 1942 כ-500 יהודים מסלובקיה ויהודים רבים נוספים שגורשו ממערב פולין, הוקם ביישוב גטו, בו שוכנו היהודים בצפיפות רבה ובתנאי רעב.
ביוני 1942 שילחו אנשי ס"ס וכוחות אוקראיניים את כ-2,000 היהודים שנותרו בגטו שביישוב למחנה ההשמדה בלז'ץ.
קראש פטיש (מאנגלית: Crush fetish ; בתרגום לעברית: פטיש למעיכות או פטיש למחיצות) הוא פטיש ופאראפיליה, שבה אדם מתעורר מינית כאשר הוא צופה במישהו מוחץ חפצים דוממים, מזון ולעיתים גם בעלי חיים קטנים (בדרך כלל חרקים) עם הגוף שלו, לרוב תחת כפות רגליו, או כאשר האדם עצמו מועך ומוחץ אותם.
המונח "מחיצה רכה" מתייחס לפטיש המצוי והמקובל יותר, הכולל מעיכת אובייקטים דוממים, כגון מזון, או מעיכת בעלי חיים קטנים וחסרי חוליות (כגון חרקים, חלזונות ותולעים), בעוד שהמונח "מחיצה קשה" מתייחס לפטיש הכולל מעיכת בעלי חיים גדולים יותר עם חוליות, שניתן לטעון כלפיהם שהם בעלי רגישות לכאב (למשל זוחלים, ציפורים ויונקים).
בשל כך שלרוב הפטיש הוא למעיכת אובייקטים עם כפות הרגליים, יש הרואים אותו כתת-פטיש של פטיש לכפות רגליים.
ההעדפה של הפטיש יכולה להיות מחיצת אובייקטים ברגליים יחפות, בעקבים גבוהים, בכפכפים, בגרביים, בסנדלים ועוד, בהתאם להעדפת הפטישיסט.
רוב הפטישיסטים המחזיקים במשיכה ל"מחיצה רכה" מעדיפים להבדיל ולהפריד בינם לבין הפטישיסטים הנמשכים ל"מחיצה קשה", מתוך אמונה שתופעת מעיכת בעלי חיים גדולים יותר היא תופעה שאינה מוסרית, ומעניקה לקבוצה כולה תווית גרועה.
לעת עתה, אין חוקים ידועים האוסרים על ריסוק של חפצים וחרקים, אך הפקה או סחר בחומרי וידאו ארוטיים של "מחיצה קשה", המבטאת מעיכה של בעלי חוליות גדולים היא מוקעת ומגונה על ידי פעילי זכויות בעלי חיים, וכן נחשבת לבלתי חוקית במדינות רבות, כולל ארצות הברית ובריטניה.
בארצות הברית, מסחר בין-לאומי בקטעי וידאו של "מחיצה קשה" אינו חוקי מאז 2010, וכן גם מדינות רבות נוספות אסרו זאת.
סרטי מעיכות הם קטעי וידאו של חרקים וחפצים שנמחצים על ידי כך שדורכים עליהם.
חוקיות סרטי מעיכות והפרקטיקה בפועל של ריסוק ומחיצת בעלי חיים משתנה לפי אזורים שונים בעולם.
עם זאת, סרטונים רבים מתפרסמים באתרי אינטרנט זמינים להורדה לציבור הרחב, מה שהופך את השליטה על ההפצה שלהם לקשה גם במקומות שההפצה מעין זו אסורה.
ייצור או סחר של ארוטיקת מעיכות של בעלי חוליות נחשבת על ידי תומכי זכויות בעלי חיים לבלתי מוסרית, וכן היא איננה חוקית במדינות רבות, כולל ארצות הברית.
קרב אברנקור הוא קרב שהתרחש ב-12 בספטמבר 1918 בין הארמייה השלישית של הצבא הבריטי בפיקודו של ג'וליאן בינג לבין החיילים הגרמנים ששהו במאחזים של צבא הקיסרות הגרמנית במלחמת העולם הראשונה בעיר אברנקור שבצרפת בקדמת קו הינדנבורג כחלק ממתקפת מאה הימים.
אף על פי שמדובר בקרב קטן ושולי יחסית לקרבות אחרים בחזית המערבית הייתה זו הפעם הראשונה בה חצו כוחות מדינות ההסכמה את קו הינדנבורג בדרך לניצחון במלחמת העולם הראשונה.
הארמייה השלישית של צבא בריטניה הורכבה משלוש דיוויזיות:
הדיוויזיה ה-62 שהייתה דיוויזיית חיל רגלים לא הייתה אמורה להשתתף בקרב אך קיבלה הוקרה עקב הצלחתה בקרב קמברה הראשון ככוח רכוב.
הארמייה הרביעית של הצבא הקיסרי הגרמני הורכבה משני קורפוסים
הקורפוס העשירי שכלל בתוכו את דיוויזיית הלנדווהר ה-26, דיוויזיית המילואים הבווארית ה-30 והדיוויזיה ה-31 של הצבא הקיסרי.
בעקבות הקרב וביקוע קו הינדנבורג השתכנע הפילדמרשל דאגלס הייג לצאת לקרב נוסף וכבר למחרת אישר את היציאה לקרב אפאי שהתקיים ב-18 בספטמבר.
קראש בנדיקוט הוא הפרוטגוניסט בזיכיון משחקי הווידאו באותו השם.
קראש הוא בנדיקוט דמוי אנוש מנומנם שחי באי נ.
קראש נוצר אחרי שחטף קרן ממכונת ה-Evolvo-Ray של ד"ר קורטקס.
קראש אינו מדבר במהלך רוב הזמן, ומשתמש בעיקר בהברות והבעות פנים כדי לתקשר.
בעקבות השדרוג שעבר על ידי ד"ר קורטקס וד"ר בריו, כל חושיו התחדדו, מהירותו השתפרה, והוא קיבל מיומניות קרב וכמה מיומנויות נוספות.
מעבר לכך, קראש מומחה בהקפצת יו-יו, והוא מזוהה עם הריקוד המפורסם שלו שהופיע במשחק השני בסדרה, ומאז הופיע ברוב משחקי הסדרה.
לקראש אחות קטנה בשם קוקו ואח גדול בשם קראנץ'.
יש לקראש קשר מיוחד עם אקו-אקו, רוח של רופא אליל שנשמתו התאחדה עם מסכה, ומלווה אותו במסעותיו.
כמו כן, קראש מגדל דוב קוטב מחמד בשם פולאר, המשמש אותו לרכיבה, ואחותו קוקו מגדלת נמר תינוק מחמד.
קראש בנדיקוט נוצר בידי ד"ר קורטקס (האנטגוניסט הראשי בסדרה) ועוזרו ד"ר ניטרוס בריו במכונת ה-Evolvo-Ray, על מנת להיות חלק מצבא בעלי החיים של קורטקס להשתלטות עולמית.
אבל קראש מצליח לברוח בעוד שהדוקטורים חוטפים את חברתו, טוואנה.
קראש עובר מסע ביחד עם אקו-אקו, רוח של מרפא אלילים שנשמרה בתוך מסכה.
בדרך, קראש עובר בוסים כמו הצ'יף פאפו-פאפו, רייפר רו, קואלה קונג, שומר הראש של קורטקס - פינסטרייפ פוטורו, נייטרוס בריו, עד שקראש מביס את ד"ר קורטקס ומציל את טוואנה.
קראש בנדיקוט 2: קורטקס מכה שנית (1997)
שנה אחת לאחר מכן, קראש ואחותו קוקו בנדיקוט נחים על החוף כשקוקו מבקשת מקראש להביא לה סוללה למחשב הנייד שלה.
במהלך המשימה שלו, קראש פוגש בד"ר קורטקס, הטוען ששינה את דרכיו, ששולח אותו למצוא 25 קריסטלים, במטרה לעצור אסון נוראי.
נייטרוס בריו מופיע גם הוא, ואומר לקראש לא לאסוף קריסטלים, אלא במקום זאת לאסוף 42 אבני חן שיעזרו לו לעצור את קורטקס.
הוא איים על קראש שאם יאסוף את הקריסטלים, הוא לא יהסס להרוג אותו.
אבל למרות האיום, קראש יוצא לאסוף קריסטלים.
קראש נעזר גם בדוב הקוטב שלו פולאר כדי לאסוף קריסטלים.
איסוף הקריסטלים מאפשר לקראש להילחם נגד בוסים כמו ד"ר ריפר רו, האחים קומודו וטייני טיגר (השלושה עובדים בשביל נייטרוס בריו, שאיים על קראש לא לאסוף קריסטלים).
בהמשך קראש נאבק בד"ר נ.
ג'ין, עוזרו החדש של קורטקס, ולבסוף, אחרי שהוא חשף את מטרתו האמיתית, גם בד"ר קורטקס.
אחרי שקראש מביס אותו ואוסף את כל היהלומים, הוא, קוקו ונייטרוס בריו מפוצצים את "קורטקס וורטרקס", המפקדה של קורטקס.
במשחק הזה, קראש וחבריו עוברים במכונת ה"טיים-טוויסטר" של ד"ר נפאריוס טרופי כדי להשיג את הקריסטלים מן העבר לפני שד"ר קורטקס ואוקה-אוקה, אחיו התאום והרשע של אקו-אקו שרוחו נמצאת אף היא בתוך מסכה.
קראש עובר בוסים כמו טייני טיגר, דינגודייל, ד"ר נפאריוס טרופי, ד"ר נ.
ג'ין עד שהוא מגיע לד"ר קורטקס ואוקה-אוקה עצמם.
כאשר הוא מביס אותם, הוא מחזיר את קורטקס, אוקה-אוקה ונפאריוס טרופי לכלא ששכן בו אוקה-אוקה, בזמן שקראש, קוקו ואקו-אקו בורחים מהטיים טוויסטר לפני שהיא קורסת.
קראש בנדיקוט, זעמו של קורטקס
קראש צריך להילחם נגד קורטקס ואוקה-אוקה והנשק החדש שלהם, קראנץ', בנדיקוט נוסף, ביחד עם מסכות האלמנטים.
לאחר שניצח אותם, קראנץ' משתרר משליטתו של קורטקס ועובר לצידו של קראש.
קראש משתף פעולה עם אויבו, ד"ר ניאו קורטקס, כדי להציל את העולם מ"התאומים המרושעים".
קראש נלחם בנינה קורטקס ואוקה-אוקה, שמנסים להשתלט שוב על איי וומפה.
כדי לעשות זאת, קראש משתמש באקו-אקו כדי להשתלט על טיטאנים, מוטציות ענקיות, במטרה להילחם.
לאחר אירועי המשחק הקודם, קראש נלחם נגד ד"ר קורטקס ועוזרו נייטרוס בריו, המנסים להשתלט על כל תושבי איי וומפה.
קראש בנדיקוט 4: הגיע הזמן
קראש נלחם בנבלים, שברחו מהכלא הבין ממדי שלהם, בעזרת מסכות הקוואנטום שפגש.
במימד אחר, הוא פוגש גרסה אלטרנטיבית של האקסית שלו טוואנה, שם היא פירטית.
קראש, יחד עם אויבו ד"ר קורטקס, מופיעים כדמויות אורח הניתנות למשחק, במשחק Skylanders Imaginators
קראש בנדיקוט הוא משחק וידאו משנת 1996, הראשון בסדרת המשחקים קראש בנדיקוט, העוקבת אחרי דמות בעלת אותו שם.
המשחק היה בלעדי לקונסולת הפלייסטיישן, אבל הרימייק שלו ושל שני המשחקים הבאים בסדרה, המשחק Crash Bandicoot N.
Sane Trilogy, יצא בשנת 2017 לקונסולות פלייסטיישן 4, אקס-בוקס וואן, נינטנדו סוויץ' ולמחשב האישי.
המשחק הוא משחק פלטפורמה, שבו השחקן שולט בגיבור המשחק, קראש, ומוביל אותו דרך השלבים של המשחק.
השלבים בנויים בדרך כלל מפלטפורמות תלת-ממדיות או דו-ממדיות שבהן קראש צריך להרוג אויבים קטנים המשוטטים בהן.
קראש יכול להרוג אויבים בכך שיקפוץ עליהם או ישתמש במתקפת הסיבוב האופיינית לו.
במרבית השלבים מפוזרים ארגזים כתומים המביאים בשבירתם עזרים לקראש, מפירות וומפה (כשקראש מגיע ל-100 פירות, נוספת לו פסילה), דרך תוספת פסילות ותוספת של אקו-אקו (המשמש כמגן) ועד לאסימוני בונוסים אשר מעבירים את קראש לקטעי בונוס במהלך השלב.
במקביל לארגזים הכתומים, השחקן צריך לגרום לקראש להתחמק מארגזי חומר נפץ של TNT, המתפוצצים 3 שניות אחרי שנוגעים בהן, וארגזי חומר נפץ של NITRO, המתפוצצים בעת המגע.
פיצוצי ארגזי חומר הנפץ פוגעים בקראש ומורידים לו שכבת מגן.
השחקן גם מלווה באקו-אקו, רופא אליל שנשמתו נקשרה למסכה טקסית המשמשת כמד חיים ומגן.
כאשר אקו-אקו לא מופיע, קראש יפסל בפגיעה הבאה שלו.
כשהוא מופיע, לקראש יש מגן מפני מכה אחת.
כשהוא זוהר (מצב שנקרא "סופר אקו-אקו") לקראש יש מגן משתי מכות, וכשקראש חובש אותו, קראש בלתי פגיע במשך כמה שניות.
אם השחקן משיג את כל הקופסאות הכתומות ולא מת בשלב מסוים, הוא מקבל יהלום.
צבירת כל היהלומים במהלך המשחק תוביל לסיום אלטרנטיבי.
רוב השלבים במשחק הם שלבי פלטפורמה, אבל ישנם כמה יוצאי דופן:
שלבי בוס: בהם יש אויב אחד בעל מד חיים שקראש צריך להרוג.
קיימים שישה שלבי בוס במשחק.
שלבי רכיבה: קראש רוכב על חזיר בר ועובר מכשולים המנסים לחסום אותו.
קיימים שני שלבים כאלו במשחק (אחד מהם דורש מפתח שנמצא בשלב אחר).
שלבי מרדף: קראש בורח מסלע ענק המתגלגל אחריו (באזכור לסרט אינדיאנה ג'ונס ושודדי התיבה האבודה).
קיימים שני שלבים כאלו במשחק.
העלילה מתחילה בטירת קורטקס כאשר המדענים המרושעים ד"ר נאו קורטקס ועוזרו ד"ר נייטרוס בריו משתמשים במכונת ה"אוולו-ריי" (Evolo-Ray) כדי לירות קרן משדרגת אבולוציונית על קראש.
בשיחה ביניהם מתגלה שקראש היה אמור להיות חלק מהצבא של ד"ר קורטקס להשתלטות עולמית.
המדענים מנסים להכניס את קראש לספינת האוויר "קורטקס וורטקס", אבל קראש מצליח לברוח.
לרוע מזלו, קורטקס חוטף את חברתו טוואנה בזמן שקראש מתעורר על חוף באי נ.
קראש עובר מסע בחזרה לטירת קורטקס כדי להציל את טוואנה יחד עם אקו-אקו.
הבוס הראשון נגדו מתמודד קראש הוא פאפו-פאפו, צ'יף השבט שעל האי, הרוטן על כך שקראש מפריע לו במנוחתו.
לאחר מכן, קראש נלחם נגד המרטש רו, התוקף את קראש לאחר שיצא מדעתו עקב פגיעות מרובות מה-"אוולו-ריי".
הבוס הבא הוא קואלה קונג, אשר אף הוא השתדרג מה"אוולו-ריי" וגופו הפך שרירי.
אחריו קראש נלחם בשומר הראש של קורטקס, פינסטרייפ פורטודו ובעוזרו של קורטקס ד"ר בריו, ולבסוף בקורטקס עצמו על ה"קורטקס וורטקס".
לאחר שקראש מצליח להביסו, קורטקס נופל אל האיים והמשחק מסתיים כאשר קראש וטוואנה בורחים על ה"קורטקס וורטקס".
אם קראש משיג את כל היהלומים ומסיים את המשחק, נוצר סיום אלטרנטיבי למשחק בו קראש וטוואנה בורחים על ציפור מטירת קורטקס.
הסיום האלטרנטיבי מלווה בכתוביות הסיום לפני הקרדיטים למשחק כאשר בכתוביות מתואר מה קרה לכל אחד מהבוסים:
פאפו מכר את ההריסות של טירת קורטקס והשתמש בכסף כדי לבנות חנות גדולה.
ריפר רו הפך לד"ר וכתב ספר בשם "מעייני הוורטקס" המדבר על אבולוציה מהירה.
קואלה קונג עבר להוליווד ובנה קריירת קולנוע.
פינסטרייפ עבר לשיקגו והקים חברת תברואה.
ד"ר בריו חזר לתחביבו הקודם - ברמן.
על קורטקס מסופר כי העולם לא שמע דבר עליו מאז שקראש הרס את תוכניותיו, אבל מובהר כי גאונים מרושעים יהיו קשים להריסה ממקקים.
קראש בנדיקוט הוא גיבור הסדרה.
קראש בנדיקוט כתום ומנומנם בעל עיינים ירוקות, שלובש מכנסיים כחולים ונועל נעלי ספורט אדומות.
הוא משתמש במתקפת הסיבוב שלו כדי להילחם באויביו.
הוא אינו מדבר במהלך רוב הזמן, ומשתמש בעיקר בהברות והבעות פנים כדי לתקשר.
יש לו אחות קטנה בשם קוקו ושניהם אימצו להם אח בשם קראנץ'.
קראש נוצר על ידי אויבו ד"ר קורטקס ועוזרו לשעבר ד"ר נייטרוס בריו, בעלילות המשחק הראשון בסדרה.
בעקבות השדרוג שעבר כל חושיו התחדדו, מהירותו השתפרה והוא קיבל מיומניות קרב וכמה מיומנויות נוספות.
מעבר לכך, קראש מומחה בהקפצת יו-יו.
לקראש יש קשר מיוחד עם אקו-אקו, רוח של רופא אליל שנשמתו התאחדה עם מסכה, והוא מלווה אותו במסעותיו.
לקראש יש דב קוטב מחמד בשם פולאר, המשמש אותו לרכיבה.
קוקו בנדיקוט היא אחותם הקטנה של קראש וקראנץ'.
על אף שקוקו היא בנדיקוט, לה יש מראה אנושי יותר מאחיה.
במשחקים הראשונים היא לבשה אוברול, אך החל מהמשחק קראש ניטרו קארט, היא החלה ללבוש סט ביגוד רגיל של מכנסי ג'ינס וחולצה לבנה.
בניגוד לקראש, קוקו יכולה לדבר.
קוקו היא טובת לב כמו אחיה, ובעלת אינטליגנציה גבוהה יותר משלו.
ה-IQ שלה עומד על 164, והיא בעלת מיומנויות מחשב וטכנולוגיה גבוהות.
היא גם מומחיות באמנויות לחימה ובנסיעה על קורקינט, סנובורד וספינת חלל.
לקוקו יש טיגריס מחמד בשם פורא, המשמש אותה גם לרכיבה.
הופיעה במשחק השני בסדרה, קורטקס מכה שנית.
אקו-אקו התחיל בשני המשחקים הראשונים בסדרה בתור מסכה מסתורית שמופיעה ליד קראש ומספקת לו הגנה.
במשחק השלישי בסדרה, נוספו לו אישיות וסיפור רקע, והתגלה שהוא רוח של רופא אליל שנשמתו התחברה עם מסכה עתיקה.
הוא כלא לפני אלפי שנים את אחיו המרושע, אוקה-אוקה, בכלא תת-קרקעי, והוא השתחרר בזכות ד"ר קורטקס.
אקו טוב-לב ובעל מזג חיובי, על אף ששמו ביפנית מתורגם ל"רשע-רשע" (אקו משמע "רשע" ביפנית), מה שנוגד את אישיותו.
לאקו היכולת להגן על קראש וגם יכולת לחטוף טיטאנים ולהשתגר (במשחקים קראש של הטיטאנים ומוח מעבר למוטאנט).
קראנץ' בנדיקוט הוא אחיהם המאומץ של קראש וקוקו.
נוצר על ידי ד"ר קורטקס במשחק "הזעם של קורטקס", והופיע בתור הנבל המרכזי וקראש נלחם בו בכל שלב בוס במשחק, אבל בסיום המשחק קורטקס מאבד את השליטה בקראנץ' והוא עובר לצד של קראש ואחותו.
משם, קראנץ' הופך להיות דמות מרכזית בסדרה.
קראנץ' הוא גבוה ושרירי, והפך למרים משקולות ומתאמן קבוע.
במשחק טאג טים רייסינג, הוא היווה פרודיה על מיסטר טי.
ד"ר קורטקס הוא מדען מרושע שמנסה כמעט בכל משחק להשתלט על העולם.
הנבל המרכזי בכל משחקי הסיפור הראשי (לא כולל משחקי ספין-אוף כגוון קראש טים רייסינג) מלבד בשני משחקים: נ.
טראנסד, שבו הוא לא הופיע בכלל, וטווינסאיניטי, שבו הוא משתף פעולה עם קראש.
במשחק קראש של הטיטאנים, הוא מתחיל כנבל הראשי אבל אוקה-אוקה מחליף אותו באחייניתו, נינה.
קורטקס בעל שלל עוזרי מעבדה ונושאי כלים, על אף שהוא עצמו עובד בשביל אוקה-אוקה.
בריו הוא נושא הכלים הראשון של ד"ר קורטקס.
נוטה לצחוק בפעמים לא קשורות ומרוב חוסר הערכה מצד קורטקס, הוא אומר שהוא המציא דברים שלא הומצאו על ידיו (כגון הסלינקי ותהליך המחזור, והוא אף טען שהוא כתב את התנ"ך).
כאשר הוא שותה מבקבוק נסיוב שהוא פיתח, הוא הופך למפלצת ירוקה וענקית (ביחד עם הברגים שמחוברים לו לראש, הוא מהווה פרודיה על המפלצת של פרנקנשטיין).
במשחק השני אומר לקראש להביא לו 42 אבני חן כדי לעצור את התכנית של קורטקס, ובזמן שקראש אוסף קריסטלים בשביל קורטקס, בריו שולח את העוזרים שלו לתקוף את קראש.
לבסוף קראש מביא לו את האבנים, וביחד הם מפוצצים את הספינה של ד"ר קורטקס.
ג'ין הוא נושא הכלים השני והנוכחי של ד"ר קורטקס.
המאפיין הבולט ביותר שלו הוא הטיל שתקוע בצידו הימני של ראשו.
הטיל נתקע שם כשהוא היה פיזיקאי בתעשיית ההגנה.
ג'ין יש מבטא המזכיר את קולו של פיטר לורה.
ג'ין מטורף ביחס לשאר הדמויות, בעוד שאלו סולדות ממנו.
טייני טיגר הוא טיגריס טסמני שעבד בשביל ד"ר נייטרוס בריו ועבר לצידו של קורטקס.
טייני הוא גדול ממדים וטיפש, ובעל תאווה להרוס כל דבר.
במשחק קראש של הטיטאנים, טייני עבר שינוי, הן במראה, הן באישיותו (שמהווה פרודיה על מייק טייסון) ואף בגזע שלו, ששונה לטיגריס סיבירי.
מאז 2017 הוא שונה חזרה לטיגריס טסמני.
טייני הוא המוטנט המוערך ביותר אצל קורטקס.
דינגודייל הוא מתנקש חצי דינגו וחצי תנין בעל מבטא אוסטרלי ששירותיו נשכרו על ידי אוקה-אוקה וד"ר קורטקס כדי לחסל את קראש.
למרות כישלונו, דינגודייל הופך לעוזר וחבר בצוות של קורטקס.
במשחק "עניין של זמן", עזב את הרשע ופתח מסעדה.
טרופי הוא מדען אשר יכול לשלוט בזמן.
יש לו עור כחול ומבטא בריטי.
הוא נושא "קולן" ענק המשמש אותו לתקיפה.
הוא בנה את מכונת עיוות הזמן שבעזרתה המשתמשים יכולים לנסוע בזמן לתקופות שונות.
השותף היחיד של אוקה-אוקה שלא כפוף לד"ר קורטקס, אלא שניהם בעלי שוויון במעמדם אצל אוקה.
אוקה-אוקה אחיו התאום והרשע של אקו-אקו.
כמו אחיו טוב הלב, גם נשמתו של אוקה התאחדה עם מסכה.
אקו כלא את אוקה בכלא תת-קרקעי לפני אלפי שנים.
אף על פי שהופיע רשמית לראשונה ב-"Warped", מתברר שקורטקס עבד בשבילו עוד בשני המשחקים הקודמים.
"אוקה" בבולגרית משמעו רשע, כך ששמו מתורגם ל"רשע-רשע", מה שתואם את אישיותו.
לא מחבב ממש את קורטקס ואף מזלזל בו, כיוון שאכזב אותו פעמיים לפני שנפגשו פנים אל פנים ב-"Warped".
נינה קורטקס היא אחייניתו של קורטקס.
הופיעה לראשונה ב-Twinsainity, בו היא עזרה לדודה ולקראש נגד התאומים המרושעים, הנבלים של המשחק.
במשחק ההוא לא הופיעה כרעה ראשית, אלא רק במשחק טאג טים רייסינג, בו היא עזרה לדודה ולנ.
הנבלית הראשית במשחק קראש של הטיטאנים.
במשחק טווינסייניטי קורטקס אמר שהיא הבת שלו, אבל אז תיקן את עצמו לאחיינית, על אף שפחות סביר שהיא בתו, כיוון שהיא מכנה אותו כדוד שלה (וייתכן שחוסר ההחלטיות של נאו קורטקס בנושא נבע מבדיחה אישית שהמפתחים עצמם לא היו סגורים על כך במהלך הפיתוח של המשחק).
טוונה היא בת זוגו של קראש.
גבוהה יותר ממנו ובעלת שיער בלונדיני שופע.
הופעתה המרכזית היחידה במשך 9 שנים הייתה במשחק הראשון, ומשם עד המשחק "בום!
באנג!" הופיעה רק בקמאוים (עקב עיצובה של הדמות, היא נחשבה כבלתי הולמת).
במשחק בום באנג הופיעה בתור דמות שניתנת למשחק.
היא חזרה בחידוש של טרילוגיית נ.
סיין והופיעה בתור דמות שניתנת למשחק בקראש טים רייסינג נייטרו פיולד.
במשחק "עניין של זמן" מופיעה גרסה אלטרנטיבית שלה.
עוזרי המעבדה הם אויבים בסיסיים שעובדים בשביל קורטקס ומופיעים בכל משחקי הפלטפורמה החל מהמשחק הראשון וכלה ב-"Wrath of Cortex".
פאפו פאפו הוא המנהיג של השבטיים באיי נ.
די שמן, בעל מטה שעשוי ממקל וגולגולת וכתר בצורה של מסכת טיקי.
בסוף המשחק הראשון מכר את הטירה של קורטקס והשתמש בכסף כדי לבנות חנות גדולה.
הבוס הראשון במשחק הראשון בסדרה ובמשחק קראש באש.
הבוס השני במשחק קראש טים רייסינג.
ריפר רו הוא קנגורו מטורף שחטף ממכונת ה-Evolvo Ray לפחות פעמיים, מה שגרם לטירופו.
רו נהיה לפסיכולוג במשחק השני, אבל פיצוץ אחד יכול להחזיר אותו לאופיו המקורי.
הבוס השני במשחק הראשון והבוס הראשון ב-"Cortex Strikes Back" ו-"Crash Team Racing".
קואלה קונג הוא קואלה חטוב ושרירי שמסוגל להרים סלעים ענקיים בידיו.
בנה לעצמו קריירת כוכב קולנוע לאחר המשחק הראשון.
אובססיבי לשרירים שלו ומשוויץ בהם בהזדמנויות שניתנות לו.
נטען כי הוא מסוגל לאכול גזעי אקליפטוס שלמים.
פינסטרייפ פוטורו (בשמו המלא דון פינסטרפלי פוטורוטי) הוא פורטורו אמריקאי-איטלקי.
הוא שומר הראש של קורטקס לשעבר, וכיום בעל חברת תברואה בשיקגו.
הבוס הרביעי במשחק הראשון בסדרה ובמשחק "Crash Team Racing".
דמות ניתנת למשחק בבום באנג.
פולאר הוא דב המחמד של קראש.
על אף שהוא חיית המחמד של קראש הוא גם נוהג להתכרבל עם קוקו, כפי שנראה ב-"Warped".
האחים קומודו, ג'ו ומו הם שני אחים קומודויים שכירי חרב שעבדו בשביל נייטרוס בריו.
ג'ו הוא גבוה ורזה בעוד מו הוא גדול ושמן.
הם הופיעו בתור הבוסים השניים במשחק "Cortex Strikes Back" והשלישיים במשחק "Crash Bash".
ג'ו לבדו הוא בוס במשחק קראש טים רייסינג, על אף שמו מצטרף ברימייק נייטרו פיולד בתור דמות נוספת באחד העדכונים.
פורא הוא טיגריס המחמד של קוקו, המשמש אותה לרכיבה.
קראש המזויף הוא בנדיקוט שהוא ככל הנראה כפיל של קראש, הנראה כמוהו רק בעל גבות עבות יותר, צורת עיינים שונה, ושיניים גדולות יותר.
במשחק ניייטרו קארט המכנסיים הכחולים שלו הוחלפו בירוקים (ובגרסת הקונסולה של המשחק הוא הדמות הגרועה ביותר).
מבוסס על בובת קראש יפנית מעוותת (אשר בתור בדיחה נקראה בתחילה "טראש בנדיקוט"), שהיוצרים ראו והחליטו להוסיף למשחק בתור סוד: אחרי שאוספים את כל אבני החן, הוא מופיע בשלבים מסוימים ורוקד ריקוד שמהווה פרודיה על הריקוד של קראש.
לא הרבה ידוע עליו בתור דמות.
הופיע לראשונה בתור איסטר אג במשחק השלישי בסדרה.
בייבי טי הוא תינוק דינוזאור שקראש אימץ אחרי שהוא נסע בזמן לעידן הדינוזאורים ב-"Warped".
פנטה פינגווין הוא פינגווין הלובש צעיף.
הופיע לראשונה במנגה של קראש בשנות התשעים, ומאז הופיע כדמות סודית במשחק קראש טים רייסינג.
סיין יש הוכחה שהפינגווין שמופיע בשלב הבוס של דינגודייל הוא פנטה.
בגרסאות האירופאית והיפנית של קראש טים רייסינג, פנטה הוא הדמות הטובה ביותר.
בנייטרו-פיולד, מסיכת אי הפגיעות שלו מתחלפת בין אקו-אקו לאוקה-אוקה, דבר המהווה התייחסות לתקלה שישנה בגרסה האמריקאית של המשחק המקורי.
ניטרוס אוקסייד הוא חייזר חובב מרוצים המגיע מהכוכב גסמוקסיה.
הוא הופיע לראשונה ב-Crash Team Racing כאנטגוניסט הראשי, אשר איים להרוס את כדור הארץ ולהפוך אותו לחניון, ואת תושביו לעבדים שלו.
לא היה ניתן לשחק בו בטים רייסינג (בניגוד לשאר הבוסים), אבל היה ניתן לשחק בו בניייטרו קארט (בניגוד לשאר הבוסים בטים רייסינג ובניטרו קארט) ובנייטרו פיולד.
"צוות נייטרו" (מכונות גם ה"טרופי גירלז") הן ארבע בנדיקוטיות נשיות שמעודדות את הדמויות בקראש טים רייסינג כשהן משיגות גביע, רליק או אבן חן או מנצחות בוס.
צוות ניטרו מורכב מאיזבלה, בלונדינית בעלת מבטא איטלקי, מגומי, תכולת-שיער בעלת מבטא יפני, אמי, ירוקת-שיער בעלת מבטא אמריקאי וליז, שחורת-שיער בעלת מבטא בריטי.
הן מופיעות כדמיויות שניתנות למשחק החל מהגרנד פרי הראשון של קראש טים רייסינג נייטרו פיולד, ביחד עם טוונה שהיא חלק מצוות הנייטרו.
רילה רו הוא חצי גורילה וחצי קנגורו שהופיע לראשונה במשחק קראש באש.
הופעתו הבאה הייתה בקראש טים רייסינג נייטרו פיולד, שם היו לו שתי גרסאות: אחת מקורית ואחת מתוקנת, שנראתה יותר דומה לגרסה המקורית.
ברמינטור הוא הבוס השני במשחק קראש באש.
ברמינטור הוא דב קוטב בעל טנק שיורה רובוטים.
שמו הוא הלחם בין bear ל-terminator.
האלמנטלים הם ארבע מסכות (בדומה לאקו-אקו ואוקה-אוקה) אשר שולטות בארבעת היסודות: רוק-קו ששולט באדמה, ווה-ווה ששולט במים, פיי-רו ששולט באש ולו-לו ששולט באוויר.
מגהמיקס הוא מפלצת שמורכבת משילוב של ד"ר קורטקס, נ.
המפלצת היא גבוהה ורחבה הרבה יותר מהדמויות הללו (והיא גם בלתי פגיעה), והיא הופיעה בתור בוס סופי במשחק "קראש בנדיקוט: ההרפתקה הגדולה".
מגהמיקס הפך גם לדמות שניתנת למשחק בקראש טים רייסינג נייטרו פיולד.
טראנס הוא סייבורג דמוי ביצה מהמימד החמישי שנשכר על ידי נ.
טרופי ואוקה-אוקה כדי שיהפנט את הבנדיקוטים.
את קראש הוא לא מצליח להפנט, ולאחר שזה משחרר את אחיו ואחותו (ואת קראש המזויף), הוא נלחם נגד נ.
הקיסר וילו ה-27 הוא חייזר, ככל הנראה מכוכב הלכת גסמוקסיה שממנו הגיע אוקסייד, והוא מאתגר את צוות בנדיקוט (קראש, קוקו וקראנץ') ואת צוות קורטקס (קורטקס, נ.
ג'ין וטייני) להתחרות ברחבי האימפריה שלו, למען ביטחון כדור הארץ.
בסוף מצב ההרפתקה של המשחק ניטרו קארט (שבו ההופעה היחידה שלו עד ניטרו פיולד) שני הצוותים מביסים אותו ומצילים את כדור הארץ.
וילו לכאורה גבוה וחסון יותר מהאזרחים בקולוסיאום שלו, אך מסתבר שזו הייתה רק חליפת רובוט ושוילו נראה בדיוק כמו האזרחים, רק שהוא עונד שרשרת זוהרת.
האלופים של וילו הם ארבעת הנהגים הטובים ביותר באימפריה של וילו (חוץ מוילו בעצמו).
זם הוא חייזר דמוי גרמלין וחבר בצוות של אוקסייד.
זאם הוא חייזר דמוי כלב וחבר בצוות של אוקסייד.
התאומים המרושעים ויקטור ומוריץ הם שני תוכים אחים ששומשו על ידי קורטקס בהתנסות הראשונה שלו עם ה-Evolvo Ray, אבל הניסוי כשל והם שוגרו למימד העשירי, שבו הכל הפוך.
הם חזרו כדי לנקום בקורטקס במשחק קראש טווינסייניטי ולבסוף מפסידים לקראש, קורטקס, ונינה.
החקלאי ארנסט הוא אמו חקלאי שביקש מקראש וקורטקס שיעזרו לו עם התולעים בחווה שלו.
ראסטי הניבתן הוא ניבתן ענק והשף בספינה של נ.
ג'ין במשחק קראש טווינסייניטי כאשר הוא מתבלבל בין קראש לבין הבשר שהוא אמור לבשל.
גברת אמברלי היא ראש אקדמיית הרשע במשחק קראש טווינסייניטי.
מתאכזרת לתלמידיה, וקורטקס פוחד ממנה.
קראש הרשע הוא גרסה של קראש במימד העשירי שבו הכל הפוך, מה שאומר שקראש הוא רע.
תיאורתית, אמורים להימצא שם גם קורטקס טוב, קוקו רעה וכל שאר הדמויות עם היפוך לאישויותיהם.
אבנעזר וון קלאץ' הוא סייבורג בעל מבטא גרמני שהופיע במשחק קראש טאג טים רייסינג, בתור מנהל הפארק "עולם המנוע של וון קלאטץ'".
דמות שניתנת למשחק במשחק קראש טאג טים רייסינג.
פאסדינה אופוסום היא אופוסומית נהגת מרוצים בעלת מבטא דרומי שעובדת עם וון קלאטץ'.
וילי וומפה צ'יקס הוא פרי וומפה ענק, הקמע של עולם המנועים של וון קלאטץ' והאנטגוניסט הראשי במשחק קראש טאג טים רייסינג.
שמו מהווה פרודיה על וילי וונקה.
צ'יק וסטו שני שדרים תרנגולים שהופיעו לראשונה במשחק קראש טאג טים רייסינג.
שניהם גם סיקרו כמעט כל גראנד פרי במשחק קראש טים רייסינג נייטרו פיולד (עד שנהפכו לדמויות שניתנות למשחק בעצמם בגראנד פרי של חג מולד).
צ'יק הוא השדר הרציני בין שניהם בעוד שסטו הוא פחות רציני ונוטה להחליף כובעים במהלך השידור.
הויסקונט הוא האנטגוניסט הראשי במשחק בום באנג.
הוא שכנע את קראש וחבריו לחפש בשבילו את הקריסטל הענק כדי שהוא יוכל לקחת אותו לעצמו.
יאיא פנדה היא פנדה שהופיעה לראשונה במשחק הטלפון Crash Nitro Kart 2, כשהיא עוזרת לקראש לאסוף קריסטלים וגם בתור דמות הניתנת למשחק.
מלך התרנגולים הוא תרנגול פשוט עם כתר על הראש.
הופיע לראשונה כדמות הניתנת למשחק בנייטרו פיולד כאשר משיגים את כל ביצי הזהב במצב ההרפתקה.
הדמות היחידה חוץ מהייסטי שמופיעה לראשונה בנייטרו פיולד.
הוא דמות נייטרלית והוא משתמש בכל מסיכות אי הפגיעות.
הייסטי הוא מוס שהוא הדמות היחידה חוץ ממלך התרנגולים שמופיעה לראשונה בנייטרו פיולד.
הייסטי מבוסס על דמות של היפופוטם בעל מראה דומה, אשר בטעות נחשב לדמות שעוצבה לקראש טים רייסינג מקורי ונחתכה מן המשחק (ובטעות נקרא "פאסטי"), כאשר למעשה מטרתו היא לשמש כקמע לדבר אחר לחלוטין והסקיצות שלו נכנסו בטעות לפורטפוליו של קראש טים רייסינג.
מסכות הקוואנטום הן ארבע מסכות השולטות בפיזקת היקום.
עוזרות לקראש במשחק "עניין של זמן".
המסיכות הן: לאני-לולי, מסיכת הקיום, אקאנו, מסיכת החומר האפל, קופונה-וה, מסיכת הזמן, ואיקה-איקה, מסיכת כוח המשיכה.
קרב א-סין (Es Sinn) התחולל במבואות הצפון מזרחיים של העיר כות שבדרום עיראק במהלך ספטמבר 1915 בין הצבא הבריטי לצבא האימפריה העות'מאנית במהלך המערכה במסופוטמיה במלחמת העולם הראשונה.
הקרב היה חלק ממאמץ הראשי של הבריטים לכבוש את בגדאד ולסלק את הצבא הטורקי ממסופוטמיה.
הקרב הסתיים בניצחון הבריטים שהדפו את הכוחות העות'מאנים וכבשו את העיר כות.
עוד לפני פרוץ מלחמת העולם הראשונה התקיים מאזן כוחות מתוח בין הבריטים והטורקים באזור כשהטורקים שלטו במסופוטמיה והיו בעלי גישה למפרץ הפרסי בעוד שהבריטים פעלו להגן על האינטרסים שלהם בשדות הפקת הנפט ומתקני עיבוד הנפט באיראן שמרכזם היה בעיר אבאדאן ותופעלו על ידי חברת הנפט האנגלו-איראנית.
בעוד שהבריטים נתנו קדימות לאזור זה כדי להבטיח את המשך הזרמת הנפט במפרץ הפרסי הרי שהטורקים ייחסו חשיבות נמוכה למסופוטמיה ודיללו, בהתאם לכך, את צבאם בגזרה זו לטובת תגבור כוחותיהם במערכה על סיני וארץ ישראל ומערכה בקווקז.
המערכה במסופוטמיה החלה בנובמבר 1914 ועד קרב א-סין התקדמו הבריטים אל פנים עיראק בסדרה של קרבות:
ב-6 בנובמבר 1914 נחתו הבריטים בעיירה פאו שבשפך נהר הפרת והתקדמו צפון מערבה לאורך הנהרות פרת וחידקל.
מ-11 בנובמבר עד 21 בנובמבר 1914 כבשו הכוחות הבריטים את בצרה במהלך קרב בצרה.
מ-3 בדצמבר עד 9 בנובמבר 1914 כבשו הבריטים את העיר אל קורנה במהלך קרב אל-קורנה.
מ-12 באפריל עד 14 באפריל 1915 הדפו הבריטים התקפת נגד טורקית על בצרה במהלך קרב שוויבה.
מ-31 במאי עד 3 ביוני 1915 כבשו הבריטים את העיר עמארה בדרכם לעיר כות.
מ-27 ביוני עד 25 ביולי 1915 כבשו הבריטים את העיר נאסריה במהלך קרב נאסריה והדפו את הטורקים מדרום מסופוטמיה.
מטרת הקרב היה ניצול שרשרת ההצלחות של הכוחות הבריטים מול הצבא העות'מאני כדי להמשיך להתקדם ולכבוש את כות ובגדאד.
הכח הבריטי העיקרי שנשלח למערכה במסופוטמיה היה כח D של חיל המשלוח ההודי בפיקודו של גנרל ג'ון ניקסון כשהיחידה המובילה בכח הייתה הדיוויזיה ה-6 של "פונה" בפיקודו של מייג'ור גנרל צ'ארלס טאונסנד.
טאונסנד, שהוביל את המערכה מהנחיתה במפרץ הפרסי, מונה לפקד גם על המערכה על א-סין.
הכוחות שהועמדו לרשותו כללו כ-11,000 חיילים מהיחידות הבאות:
בריגדת ארטילריית השדה המלכותית ה-10
2 בטליוני רגלים מהבריגדה ה-30 של הדיוויזיה ה-12 "ההודית"
הכוחות הטורקים שנערכו להגן על כות היו תחת פיקודו של נוראדין איברהים פאשה וכללו כ-11,000 חיילים מהדיוויזיות ה-35 וה-38 של הארמייה ה-6 בפיקודו של גנרל-פלדמרשל קולמר פון דר גולץ.
כוחות אלו תוגברו בסוללות תותחים.
רבים מהחיילים היו מהיחידות שנסוגו לכות לאחר התבוסות בקרב עמארה ובקרב נאסריה.
כדי לחסום את הגעת הבריטים לכות בנו הטורקים מערך מבוצר באזור העיירה א-סין מצפון מזרח לכות.
מערך זה כלל תעלות וגדרות משני צידי החידקל שאיפשרו, מצד אחד, ירי צולב על ספינות בנהר ומצד שני מנעו אפשרות של עקיפת הביצורים.
הזירה בין בצרה לכות, לאורך החידקל, מישורית ועתירה בביצות ובשטחים המוצפים עונתית כשהנהרות עולים על גדותיהם.
מצב קרקעי זה וחוסר בדרכים ראויות לתנועת צבא אילץ את הפיקוד הבריטי לשלב ביחידות הרגלים הלוחמות גם ספינות של חיל הים הבריטי.
לאחר הניצחונות בקרב עמארה ובקרב נאסריה המשיכו הכוחות הבריטים להתקדם לאורך נהר החידקל.
טאונסנד עצר את ההתקדמות בעיירה עלי-אל-גרבי שעל שפת החידקל (כ-120 ק"מ צפונית מערבית לעמארה ואותו מרחק מהעיר כות) שם החל לסדר את כוחותיו ולחכות לתגבורות.
עם הגעת הכוחות החל טאונסנד להתקדם במעלה החידקל לכוון העיירה א-סין לשם הגיעו לקראת 27 בספטמבר.
את זמן ההמתנה וההתקדמות ניצל טאונסנד ושלח מטוסים וסיורים רכובים לחזית כדי לרגל אחרי אופן ההתבצרות של הטורקים.
לפי המידע שהובא אליו זיהה טאונסנד נקודת תורפה מצפון לכוחות המבוצרים ועל פיה נבנתה תוכנית הקרב.
עם רדת הלילה של 27 בספטמבר 1915 החלו הכוחות לנוע לעמדותיהם.
המבצע יצא לדרך על אף שחלק מתוכניות המבצע נפלו לידי הפיקוד הטורקי לאחר ש-3 חיילים הודים מהדיוויזיה ה-6 ערקו לצד הטורקי.
ב-28 בספטמבר 1915 לפנות בוקר המשיכו הכוחות הבריטים להתקדם לעמדותיהם במספר ראשי חץ:
2 בטליונים יצרו פעולת הסחה על הגדה הדרומית של החידקל מול העמדות הדרומיות של קו ההגנה הטורקי.
הבריגדה ה-18 של "בלגרום" (בפיקודו של בריגדיר גנרל פריי) מהדיוויזיה ה-6 חצתה לגדה הצפונית את החידקל ותקפה, כפעולת הסחה, את קו העמדות הטורקי מצפון לחידקל.
עיקר הכח המשיך לנוע צפונה תוך עקיפת קווי ההגנה הטורקים.
כח זה נחלק ל-2 כוחות משנה:
כח א' בפיקודו של בריגדיר גנרל וולטר דלאמיין כלל את הרגימנט ה-2 של "דורסט" ואת הרגימנט ה-117 של "מאהאראטא".
כח ב' בפיקודו של בריגדיר גנרל היוטון כלל את הבריגדה ה-17 של "אחמדאנגאר", הרגימנט ה-20 של "פונג'אב" ורגימנט הרובאים ה-104 של "וולסלי".
התקיפה שתוכננה להיפתח עם שחר התעכבה לאחר שכח ב' טעה בדרכו בין הביצות ולאחר 3 שעות המתנה יצא כח א' לקרב לבדו.
מצב זה אילץ את הכח להילחם לבד ולהתפרס על גזרה רחבה יותר ולאחר קרבות קשים סבל כח א' מנפגעים רבים.
בהמשך היום נחלץ כח ב' מהביצות והצטרף למערכה והצליחו להטות את הכף.
בשלב זה שלחו הטורקים לחזית 4 בטליוני עתודה אך אלו נתקלו באש בריטית ונאלצו לסגת.
בהמשך היום הצליחו הכוחות הבריטים להביס את הכוחות הטורקים בגדה הצפונית ונוראדין הורה לדיוויזיה ה-38 לסגת מהגדה הצפונית ובעקבותיה נסוגה הדיוויזיה ה-35 מהגדה הדרומית.
במהלך היום שלח טאונסנד את ספינות הקרב שלו במעלה החידקל תוך חילופי יריות עם הכוחות הטורקים המבוצרים על גדותיו.
במבואות כות נתקלה השייטת במחסום שכלל אוניות טבועות וכבלים ופעלה לפרוץ את המחסום תחת אש כבדה.
במהלך הלילה בין 28 ל-29 בספטמבר 1915 נסוגו נוראדין והכוחות הטורקים מהעיר כות לכוון קטסיפון על מנת להקים קו הגנה נוסף.
במהלך היום נכנסו טאונסנד וחייליו לכות.
עם כיבוש כות התחזק הוויכוח בבריטניה על המשך המערכה.
מול המצדדים בכיבוש בגדאד רבו המתנגדים מהנימוק שהתארכות קווי האספקה (750 ק"מ עד בצרה) החלישה את הצבא וזאת מול התחזקות הצבא הטורקי בעזרת תגבורות מהקווקאז.
בסופו של דבר התקבלה החלטה על המשך המערכה.
צבא בריטניה: 94 חללים ו-1134 פצועים
הצבא העות'מאני: כ-5,300 חללים, פצועים ושבויים
המערך הרפואי הבריטי שנועד לטפל ולהוביל לעורף את הנפגעים לא היה בהיקף מספיק לטפל בהיקף הגדול של הפצועים במערכה.
מפקד השייטת הבריטית, לוטננט קומנדר אדגר קוקסון , שנהרג בהובילו את פריצת החסימה בחידקל זכה על גבורתו בצלב ויקטוריה
קרב אבנסברג היה קרב מרכזי במהלך מלחמת הקואליציה האנטי-צרפתית החמישית שאירע ב-20 באפריל 1809 באבנסברג, ממלכת בוואריה.
הקרב אירע בין צבא האימפריה האוסטרית בפיקודו של הארכידוכס קרל, דוכס טשן לבין הגרנד ארמה (צבא הקיסרות הצרפתית הראשונה) בפיקודו של נפוליאון בונפרטה, קיסר הצרפתים ובתמיכת ממלכת בוואריה וממלכת וירטמברג.
הקרב הביא לניצחון צרפתי והיה השלב הראשון במתקפת הנגד הצרפתית על הכיבוש האוסטרי של בוואריה.
בתחילת המערכה האוסטרית של מלחמת הקואליציה האנטי-צרפתית החמישית ב-10 באפריל היו הצרפתים במצב פגיע למדי.
על הצבא האוסטרי פיקד הארכידוכס קרל, דוכס טשן, שבמהרה השתמש בחולשה הצבאית הצרפתית וכבש שטחים נרחבים מבוואריה, אשר צידדה, ביחד עם שאר חברות הקונפדרציה של הריין, עם צרפת.
נפוליאון הגיע לתפוס פיקוד אישי ב-17 באפריל, ומיד הורה לדאבו לחצות את הדנובה ולצעוד בדרום-מערב לאורך הנהר כדי להצטרף לשאר הצבא.
בערך באותה תקופה הארכידוכס קרל הבין שיש לו סיכוי לנצח את דאבו בעוד האחרון מבודד משאר הצבא הצרפתי.
ב-19 באפריל ניסו האוסטרים לנוע לעבר צפון מזרח כדי להגיע בין דאבו לשאר הצבא הצרפתי, אך קרל לא העריך נכון את המצב.
תוכניותיו התבססו על הרעיון שדאבו יישאר ברגנסבורג, כשלמעשה הוא כבר היה בתנועה.
שניים משלושת הקורפוסים של קרל נעו לפיכך אל עבר הצרפתים, ורק חלק קטן מצבאו נותר תחת פיקודו הישיר, מה שהוביל ב-19 באפריל לתבוסה בקרב טוגן-האוזן.
דאבו הצליח לעכב את ההתקפה האוסטרית, וכל כוחותיו הצליחו להימלט מהפעולה האוסטרית.
כעת הגרנד ארמה היה מאוחד, ומוכן להתחיל במתקפת נגד.
לאחר אירועי 19 באפריל צבא אוסטריה כבר חולק לשני אגפים.
הארכידוכס קרל פיקד ישירות על האגף הימני של הצבא מדרום לדנובה, אגף זה נמתח ממערב למזרח.
הקורפוס השלישי (הוהנצולרן) היה עדיין פעיל סביב העיר האוזן, שם לחם באותו יום.
הקורפוס הרביעי (רוזנברג) היה ארבעה קילומטרים מזרחה, בדונצלינג.
לבסוף קורפוס המילואים (ליכטנשטיין) היה עוד חמישה קילומטרים מזרחה.
האגף השמאלי של הצבא, בפיקודו של יוהאן פון הילר, התרכז בדרום מערב.
הקורפוס החמישי תחת לודוויג, ארכידוכס אוסטריה וקורפוס המילואים השני היו ממזרח לנהר אבנס, וכוחותיהם רוכזו בזיגנבורג, כ-20 ק"מ מדרום-מערב להאוזן.
הילר עצמו פיקד ממחנהו שהיה 18 קילומטרים דרומה, במיינבורג.
שני קורפוסים נוספים היו צפונית לדנובה, עם אחד מצפון לרגנסבורג ושני סביב אמברג.
נפוליאון היה מודע בדרך כלל למיקומם של רוב הקורפוסים האוסטרים, אך לא לשני הקורפוסים מימין לקו שלהם, בדונצלינג וצפונית לאגמול.
גם הצרפתים היו פרושים על גבי שטח נרחב.
הקורפוס השלישי (תחת פיקודו של דאבו) היה משמאל.
מימינו, הקורפוס תחת פיקודו של המרשל ז'אן לאן, שהגיע לחזית רק בערב 19 באפריל, לאחר פעילות בממלכת ספרד הנפוליאונית במסגרת מלחמת חצי האי.
ז'אן לאן קיבל נוסף על הקורפוס הרביעי גם פיקוד על קורפוס חדש חזק, ששימש מאוחר יותר בתור הכוח התוקף העיקרי ב-20 באפריל.
הקורפוס השביעי של מרשל פרנסואה ז'וזף לפבר, התרכז סביב העיר אבנסברג, עם הקורפוס השמיני (תחת פיקודו של דומיניק ואנדאם) נמצא בקרבתו מאחור.
חיל מצב צרפתי קטן עדיין החזיק את רגנסבורג, עם הגשר המכריע שלה על פני הדנובה.
הקורפוס הרביעי של מסנה והקורפוס השני של אודינות היו סביב פפנהופן, עשרים וחמישה קילומטרים מדרום-מערב לאבנסברג.
תוכניות נפוליאון ל-20 באפריל כוונה להשמדת הצבא האוסטרי.
הדחף העיקרי של הכוחות נגד האוסטרים היה מגיע מלאן, לפבר וואנדאם.
היה על כוחות אלו לתקוף את המרכז האוסטרי, לפרוץ אותו ואז להתפצל, כאשר חלק מהכוח הראשי אמור לפנות לעבר לנדשוט כדי לנתק את כל האוסטרים שמנסים לסגת מזרחה לדרום הדנובה, והשאר פונים שמאלה בניסיון ללכוד את שאר הצבא האוסטרי הנדחק נגד הדנובה.
הגשר ברגנסבורג היה המפתח לתוכנית זו – כל עוד הוא נשאר בידי הצרפתים לאגף הימין האוסטרי לא הייתה דרך לחצות את הדנובה, אך לא ידוע לנפוליאון רגנסבורג הוחזק רק על ידי חיל מצב קטן.
בהמשך היה על הכוחות תחת המרשל מסנה, שהונח כי יגיע באותה העת כבר לעיירה לנדשוט, לנטרל את כל הכוחות האוסטרים שנסוגו בפני הצרפתים.
בצד שמאל הצרפתי תפקידו של דאבו היה לאתר את מה שנפוליון האמין שהוא השרידים המנופצים של האגף הימני האוסטרי, שנמחץ ביום הקודם לאחר הקרב בטוגן-האוזן.
לתוכניתו של נפוליאון היו שני פגמים עיקריים.
הראשון התבסס על מודיעין שגוי – הימין האוסטרי לא נמחץ ב-19 באפריל, ולכן כאשר צבא אוסטריה פוצל לשניים, עדיין היה לפיקודו של הארכידוכס קרל שלושה קורפוסים שלמים.
השנייה הייתה שמרשל מסנה הצליח להגיע לעיירה לנדשוט במהירות המצופה, מה שאפשר לאגף השמאל האוסטרי לברוח מעבר ללך.
ב-20 באפריל החל ז'אן לאן בקרב, והתקדם דרומית-מזרחית לכיוון העיירה באכל.
מימינו הדיוויזיה הבווארית הראשונה עברה מזרחה והדפה כוח אוסטרי מאופנסטטן.
הכוח האוסטרי ניסה לסגת לעבר באכל, אך במקום זאת נתקל בפרשים קלים צרפתים.
הבריגדה האוסטרית הקלה החלה לקרוס, וניסתה לברוח דרומית-מזרחית יותר לעבר רוהרבאך.
לאן עקב אחריו, ומוצבי הגנה האוסטרים המפוזרים באזור נאלצו במהירות לסגת מזרחה לקו חדש על נהר גרוס לאבר.
כאשר האוסטרים נסוגו מזרחה, לאן המשיך בדרום מזרח לכיוון אותו נהר ברוטנבורג.
ברוטנבורג לאן נתקל בחיליו של יוהאן פון הילר, שהתקדם במעלה נהר גרוס לאבר במהלך היום.
העימות החל בשעות הערב המוקדמות עם מתקפה אוסטרית מעבר לנהר, אך זו נהדפה במהירות, והילר נאלץ להישאר במגננה עד לרדת החשיכה ולנסיגת הצרפתים למחנות.
באותו לילה הוא נטש את תפקידו ברוטנבורג והחל בנסיגה חזרה לעבר העיר לנדשוט.
המתקפה העיקרית השנייה של הצרפתים החלה רק בסביבות הצהריים.
הדיוויזיה הבווארית השנייה חצתה את אבנס בביבורג, מימין לקורפוס של לאן ותקפה את האוסטרים של בריגדת ביאנקי.
הפעם האוסטרים הצליחו להחזיק בעמדותיהם הראשוניות, והבווארים לא הצליחו להתקדם במשך כמה שעות.
בשלב זה לאן והחטיבה הבווארית הראשונה והשלישית התקדמו מרחק רב, ולכן החליט נפוליאון להסתמך על כוחותיו מווירטמברג לתמוך בדיוויזיה הבווארית השנייה.
הכוחות הנוספים הללו שכנעו את האוסטרים שהגיע הזמן לסגת, וביאנקי הביא לנסיגת כוחותיו לעבר פפנהאוזן.
לדיוויזיה הבווארית השנייה של ורדה הייתה תרומה נוספת לקרב, כאשר נפוליאון הורה להם לבצע התקפה לילית על העמדה האוסטרית החדשה בפפנהאוזן.
הופעתם הבלתי צפויה של הכוחות הבוואריים עוררה בהלה בפפנהאוזן.
האוסטרים בעיירה התכוננו לסגת לעבר לנדשוט, ובתוהו ובוהו הצליחו הבווארים לחצות את הגשר הבוער מעל הלאבר ולכבוש את העיירה.
בכך הסתיימה הלחימה של היום, עם הצרפתים על הלאבר, השמאל האוסטרי בנסיגה מלאה והימין האוסטרי השלם עם הארכידוכס קרל, מבודד מצפון.
בסוף 20 באפריל פוצל הצבא האוסטרי הראשי לשני כוחות שונים ונסוג בכיוונים נפרדים.
אגף הילר נאלץ לנוע מזרחה לכיוון לנדשוט, לאחר שספג 7,200 הרוגים ב-19–20 באפריל.
לעומת זאת הצרפתים ובעלי בריתם הגרמנים ספגו 1,000 הרוגים ביומיים.
התוצאה הטובה היחידה לאוסטרים ב-20 באפריל הייתה כניעת חיל המצב הצרפתי ברגנסבורג.
חיל המצב החזיק מעמד בהתקפה מצפון, אך כאשר הופיעו גם כוחות אוסטריים מדרום עמדתם הייתה חסרת תקנה.
גשר האבן החזק מעל הדנובה ברגנסבורג נפל אפוא שלם לידיו של קרל, מה שנתן לו דרך מילוט מעבר לדנובה.
נפוליאון עדיין לא ידע עד כמה חזק האגף הימני האוסטרי בפועל, ולכן ב-21 באפריל הוא מיקד את כל תשומת ליבו בשמאל האוסטרי הנסוג, מתוך אמונה שזה הגוף העיקרי של צבאם.
כתוצאה מכך נותר לדאבו להתמודד עם הכוח הראשי של הארכידוכס סביב אגמול, ואילו צבא צרפת ובעלי הברית העיקרי התקדם לעבר לנדשוט, שם התפתח קרב ב-21 באפריל.
קראש טסט דאמיס היא להקת רוק קנדית מויניפג, מניטובה.
הלהקה בעיקר ידועה בזכות בראד רוברטס (סולן ראשי וגיטריסט) וקולו הבס-בריטוני הייחודי.
הרכב הלהקה השתנה לאורך השנים, אך ההרכב הכי מוכר של הלהקה כולל בתוכו את בראד, אלן ריד (סולנית משנה וקלידנית), אחיו של בראד דן רוברטס (בסיסט וסולן רקע), בנג'מין דרוויל (מפוחית ומנדולינה) ומיץ' דורג' (תופים).
הלהקה מוכרת בעולם בעיקר בזכות שירה מ-1993 "Mmm Mmm Mmm Mmm" ומוכרת בקנדה בזכות שירה מ-1991 "Superman's Song".
ב-1986 הקימו קורטיס רידל (בעל בית קפה) ובראד רוברטס את להקת הברים Bad Brad Roberts and the St.
James Rhythm Pigs, שעם הזמן התפתחה ללהקה קראש טסט דאמיס, שם שהציע חבר של הלהקה שלמד בבית ספר לרפואה על שם בובת מבחן הריסוק.
לאחר מכן בהמשך השנים נוספו ריד ודרוויל כחברים קבועים.
ג'ורג' ווסט, הבסיסט המקורי, הוחלף על ידי אחיו של בראד - דן רוברטס.
ורידל הוחלף על ידי וינס למברט שלאחר מכן הוחלף על ידי דורג', ממש לפני יציאת האלבום The Ghosts That Haunt Me.
הלהקה אחלה להשיג הצלחה מסחרית בקנדה עם שחרור האלבום The Ghosts That Haunt Me ב 1991, שהגיע ל-400 אלף מכירות בקנדה, בעיקר בזכות פופולריות השיר Superman's Song שהפך ללהיט בקנדה.
ונכנס לרשימת הסינגלים המובילים של RPM של אותה שנה, וזיכה את הלהקה בפרס ג'ונו ללהקת השנה ב-1992.
הלהקה לא זכתה לתהילה עולמית עד 1993, אז הוציאו את אלבומם השני "God Shuffled His Feet".
דבר שסייע במיוחד להגדלת החשיפה של הלהקה בשוק האמריקאי היה פורמט הרדיו החדש adult album-oriented alternative rock (AAA).
תחנות רדיו אלו השמיעו את הסינגל הראשון מאלבום זה "Mmm Mmm Mmm Mmm" פעמים רבות והשיר הגיע למקום רביעי במצעד 100 הלהיטים בארצות הברית, למקום שני בממלכה המאוחדת ולמקום ראשון באוסטרליה.
בקנדה לעומת זאת, הגיע השיר רק למקום 14.
שירים נוספים של הלהקה הגיעו למקומות גבוהים במדינות אלו, ובאמצע 1994 האלבום חצה את רף מיליון המכירות בארצות הברית והפך לאלבום פלטינה ואף היה מועמד לשלושה פרסי גראמי ועוד שלושה פרסי ג'ונו.
נכון להיום האלבום God Shuffled His Feet מכר מעל 5.5 מיליון עותקים ברחבי העולם.
ב-1995 הוציאה הלהקה את הסינגל "The Ballad of Peter Pumpkinhead" ששימש גם כפסקול של סרט הקומדיה טיפשים בלי הפסקה.
הסינגל הגיע למקום 30 במצעד הסינגלים של הממלכה המאוחדת ולמקום רביעי בקנדה.
ב-1996 יצא אלבומם השלישי "A Worm's Life", שספג ביקורת והצלחה מועטה, הסינגל המוביל באלבום - "He Liked to Feel It" הגיע למקום שני בקנדה והפך לדירוג הכי גבוה שקיבלה הלהקה על סינגל בקנדה, אך מבחינה עולמית הסינגל לא הצליח להשתוות בהצלחתו ל"Superman's Song" או "Mmm Mmm Mmm Mmm".
האלבום הפך לאלבום פלטינה בקנדה בתוך פחות מחודש.
ב-23 במרץ 1999 הוציאה הלהקה את אלבומם הרביעי "Give Yourself A Hand", בו ריד הייתה הסולנית המובילה בשלושה מהשירים.
השירים באלבום זה היו הרבה יותר אלקטרונים בהשוואה לאלבומיהם הקודמים.
הסינגל המוביל "Keep A Lid On Things" הגיע למצעד עשרת השירים המובילים בקנדה.
בעקבות הצלחתם הפחותה של שני האלבומים האחרונים, הלהקה הרגישה כי חברת התקליטים בה הייתה (BMG) מגבילה אותה מאוד, במיוחד לאחר שדחתה 35 שירים במהלך יצירת האלבום הרביעי.
כתוצאה מכך נפרדה הלהקה מחברת התקליטים ובראד רוברטס הקים חברת תקליטים משל עצמו - Deep Fried Records.
חופשיים מהגבלות חברת התקליטים הענקית, הלהקה הפתיעה את מעריציה ב-2001 עם הוצאת אלבום חמישי והכרזה על סבב הופעות.
במהלך 2001 - 2002 הוציאו מרבית חברי הלהקה אלבומי סולו משל עצמם שגם זכו בפרסים ותשבחות.
וב-2002 הוציאה הלהקה אלבום לכבוד חג המולד "Jingle All the Way".
אלבומם השביעי "Puss 'n' Boots" שיצא ב-2003 והחל במקור כאלבום סולו של בראד והפך בהמשך לאלבום של כל הלהקה.
האלבום נכתב ביחד עם סטיוארט קמרון, האלבום כלל 13 שירים מתוך אוסף של 30 שירים שכתבה הלהקה.
זמן קצר לאחר מכן הוציאה הלהקה את אלבומם השמיני "Song of the Unforgiven".
בראד רוברטס - סולן ראשי וגיטריסט (1988-הווה)
בנג'מין דרוויל - מפוחית, כלי הקשה, גיטרה, מנדולינה (1988–2000)
סטיוארט קמרון - גיטריסט, זמר רקע (2001-הווה)
קראקן היא חברה למסחר במטבעות מבוזרים ושירותי בנקאות המבוססת בארצות הברית.
היא נוסדה ב-2011 בידי ג'סי פאוול.
זירת המסחר שלה מספקת שירותי חלפנות בין כסף פיאט לכסף קריפטו, ונכון לדצמבר 2021 היא זמינה ב-48 מדינות בארצות הברית וב-176 מדינות ברחבי העולם.
קראקן נוסדה ב-28 ביולי 2011 בידי ג'סי פאוול, יזם ומשקיע אמריקאי, כחברה למסחר במטבעות מבוזרים.
זירת המסחר המקוונת שלה הושקה לראשונה כעבור שנתייה והציעה מערכת לקניית ומשיכת ביטקוין ולייטקוין תמורת אירו.
ביולי הצטרפה החברה למשקיעים נוספים בתעשיית הקריפטו במאמץ להקים סמכות בתחום הנכסים הדיגיטליים, ארגון שמטרתו לכונן את מעמדו העתידי כגוף הרגולטורי הרשמי בענף המסחר המבוזר.
הכנס הרשמי הראשון של הארגון התקיים באפריל 2014.
באוקטובר הודיעה על כך שמצאה פגמים משמעותיים בפרוטוקול המטבע ניימקוין וכי לא תשיק אותו עד לתיקונם.
מייקל גרונאגר, מנהל התפעול הראשי של החברה לשעבר, איתר במהלך בדיקת אבטחה נקודת תורפה רגישה בסיומת הרישום "bit." בדמות באג שהפך שמות אשר נגמרו בסיומת זו לפגיעים בפני התקפות.
על אף שהבעיה תוקנה במהרה והמטבע הושק בפלטפורמת החברה, הוא הוסר כעבור שנתיים בשל צניחה בנפח המסחר שלו.
במרץ 2014 קיבלה החברה תמריץ בגובה 5 מיליון דולר מידי חברת ההשקעות המינגברג ונטורס ומידי המשקיעים טרייס מאייר ובארי סילברט.
באפריל הפכה לחברת המסחר המבוזר הראשונה בעולם אשר צורפה לטרמינל בלומברג, מערכת המספקת מידע מקוון לסוחרים בדבר מצב השוק.
ביולי פנתה החברה יחד עם מספר קבוצות עסקיות נוספות למיניוקי פוקודה, חבר בפרלמנט היפני באותה העת, במטרה לייעץ לו בדבר הקמת הרשות היפנית לנכסים דיגיטליים, הגוף הרגולטורי הממשלתי הראשון בעולם שנוצר בכדי לפקח על מסחר מבוזר.
במרץ 2017 רכשה קראקן את אתר האינטרנט הפופולרי קריפטוואטצ' המספק נתונים בזמן אמת עבור נכסי קריפטו.
בנוסף צירפה לשורותיה את מייסד האתר ארתור סאפק, וזאת בכדי לסייע במיזוג מערכות שני האתרים והאצת המשך פיתוחה של זירת המסחר שלה.
ב-10 בינואר 2018 עצרה את זירת המסחר למשך יותר מ-48 שעות בשל עדכונים שערכה בשרתיה, על אף שקודם הודיעה כי ההדממה תימשך רק כשעתיים.
הייתה זו ההפרעה הארוכה ביותר במערכת החברה מאז שעלתה לאוויר ב-2011.
באפריל הודיעה קראקן על הפסקת שירותיה ביפן וזאת בעקבות המחיר הגבוה הכרוך בביצוע עסקים בגבולותיה, וכי מעתה והלאה תשקיע את מאמציה בפיתוח וקידום האינטרסים שלה במקומות אחרים בעולם.
בפברואר 2019 הודיעה כי רכשה את חברת המסחר הבריטית קריפטו פסיליטיס תמורת "סכום בן תשע ספרות".
כמו כן הודיעה כי גייסה כ-100 מיליון דולר מקרב משקיעיה.
במאי הגישה עתירה לבית המשפט המחוזי במרין, קליפורניה, בדרישה לזהות עשרה כותבים אלמוניים מגלאסדור, אתר בו עובדי חברה בפועל ולשעבר יכולים לבקר חברות באנונימיות.
קראקן מסרה שברצונה לתבוע את אותם עובדים בטענה כי בעצם פרסום ביקורתם הפרו את תנאי הסכם פיטורם.
קרן החזית האלקטרונית, אשר הגנה על העובדים במאבק המשפטי, טענה שזיהויים יפגע בתיקון הראשון לחוקת ארצות הברית בכך שימנע מהם את זכותם לחופש הביטוי וירתיע אחרים משימוש בה.
בספטמבר 2020 קיבלה קראקן צ'ארטר חוקי כמוסד בנקאי למטרות מיוחדות (SPDI) בויומינג, סימן היכר המאפשר לקיים באופן חוקי ורגולטורי שירותי בנקאות מוסדרים בניהול מטבעות מבוזרים ונכסים דיגיטליים בארצות הברית.
בתחילת 2021 החלה קראקן במסע גיוס תרומות ממשקיעיה בהערכה כי תצליח לאסוף יותר מ-20 מיליארד דולר.
חברת טרייב קפיטל הפכה למשקיעה השנייה הגדולה ביותר שלה לאחר המינגברג ונטורס כשתרמה סכום בגובה 120 מיליון דולר.
אחד משותפיה, ארז'ון סת'איי, מונה כחבר השלישי בדירקטוריון החברה לצד ג'סי פאוול ות'אאן לו.
בינואר השיקה קראקן אפליקציית מובייל עבור לקוחותיה הבין-לאומיים.
האפליקציה הפכה לזמינה בארצות הברית בחודש יוני אותה שנה.
פעולות נוספות בממשק המסחר זמינות בשתי אפליקציות נוספות, קראקן פרו וקראקן פיוצ'רס.
ביוני 2023, שוק ה-NFT של Kraken הושק רשמית מתוך בדיקות בטא, עם אפשרות למשתמשים לשלם עבור רישומים באמצעות fiat או cryptocurrency.
בספטמבר 2023, בלומברג דיווח כי Kraken תכנן לסחור מחוץ למטבעות קריפטוגרפיים בפעם הראשונה, על ידי הצעת מסחר במניות הנסחרות בארצות הברית וקרנות הנסחרות בבורסה.
קראקן השיג דריסת רגל באירופה במהלך 2023 על ידי הוספת רישיונות ספק שירותי נכסים וירטואליים (VASP) באירלנד, איטליה וספרד; באוקטובר 2023, קראקן הודיעה על תוכניות להמשיך את הדחיפה האירופית שלה על ידי רכישת בורסת קריפטו מבוססת הולנד בשם Coin Meester B.V.
באפריל 2024 שחררה Kraken את "Kraken Wallet", ארנק הקריפטו של החברה התומך בשמונה רשתות בלוקצ'יין.
באפריל 2018 פתחה פרקליטות מדינת ניו יורק בחקירה בדבר האמצעים בעזרתם משתמשות בורסות מבוזרות בכדי להגן על לקוחותיהם ולמנוע תקריות הרצת מניות והלבנת הון.
גורמים בכירים הזהירו את החברה כי ייתכן והיא מפרה את החוק; "לקוחות צריכים להיות מודעים לכך שייתכן וחלפני קריפטו המסרבים לשתף פעולה עם החקירה (בינאנס, גייט, חוובי וקראקן) אינם פועלים באופן שקוף מולם, ועשויים לתעדף לקוחות מסוימים על פני אחרים, התנהלות אשר עלולה להשפיע לרעה על אופי המסחר שלהם".
פאוול מסר בתגובה כי החקירה התבצעה בצורה עוינת ומזיקה לעסקים, וסירב לשתף עמה פעולה.
הוא טען שהרצת מניות הוא דבר "שאינו מפריע לרוב סוחרי הקריפטו" ואמר כי "רמאויות הן דבר שכיח" בתחום.
בחודש ספטמבר פרסם המשרד את הדו"ח הסופי בעניין החקירה והדגיש כי התנגדותה וחוסר שיתוף הפעולה של החברה מהווה הפרה פוטנציאלית של הרגולציות החלות על מטבעות מבוזרים ונכסים דיגיטליים בניו יורק.
קראש הוא משקה מוגז בטעם תפוזים של חברת קיוריג-ד"ר פפר המשווק בעיקר בארצות הברית.
הוא מתחרה בעיקר במשקה פאנטה של חברת קוקה-קולה.
המשקה נוצר בשנת 1911 על ידי כימאי המשקאות ניל סי וורד.
במשך השנים שווק משקה קראש במגוון טעמים, לרוב ללא קפאין.
המשקה נוצר בשנת 1911 על ידי כימאי המשקאות ניל סי וורד, עבור חברת המשקאות אורנג' קראש (Orange Crush).
שם המשקה נשא את שמו של וורד והיה בתחילה Ward's Orange Crush.
במשקה נכללה עיסת תפוזים, שהעניקה הרגשה של "מיץ תפוזים טבעי, סחוט טרי", אך לאחר זמן קצר שונתה הנוסחה, ומאז לא מקובל להוסיף למשקאות קראש עיסת פרי.
חברת אורנג' קראש נרכשה על ידי פרוקטר אנד גמבל בשנת 1980, ועל ידי חברת קדבורי-שוופס בשנת 1989. בשנת 2008 נמכר קו המשקאות לחברת קיוריג-ד"ר פפר, שבסיסה בפלאנו, טקסס.
המשקה פופולרי גם בקנדה, שם הוא מופץ על ידי חברת בת של פפסיקו.
מדינות נוספות בהן נמכר קראש הן אורוגוואי, ארגנטינה, גואטמלה, לבנון, מקסיקו, סוריה, פנמה, פרגוואי, פרו, צ'ילה, קולומביה ורוסיה, ובתקופה מסוימת נמכר גם באקוודור, בוליביה, ניקרגואה וקוסטה ריקה.
בחלק ממדינות אמריקה הלטינית המותג "קראש" מופץ על ידי חברת קוקה-קולה, אף על פי שהוא משתמש באותם צבעים ובקבוקים כמו פאנטה.
הטעמים הנפוצים בארצות הברית הם תפוז (המכונה אורנג' קראש), תפוז דיאט, ענבים, תות ודובדבן.
בשנת 1997 שווק המשקה למשך תקופה קצרה בישראל על ידי חברת יפאורה-תבורי.
בין הטעמים של קראש ששווקו במשך השנים נמנים אבטיח, אגס, אננס, אפרסק, אשכולית אדומה, אשכולית לבנה, בירת שורשים, בננה, ג'ינג'ר ביר, דובדבן, ליים, לימון, לימון-ליים, לימונדה, ליקוריץ, מי סודה, מסטיק, ענבים, פטל כחול, פירות יער, קולה, קולה-דובדבן, קרים סודה, רימונים, שוקולד, תות-לימון, תות-שמנת, תות שדה, תותי פרוטי, תפוז, תפוח וקקאו.
חלק מהטעמים שווקו בגרסה דלת-קלוריות, כ.
המשקה "אורנג' קראש" משמש בסיס לביטויים רבים בתרבות האמריקאית, בהם שמות של קבוצות ספורט, שיטת הגנה בפוטבול ומגבר לגיטרה חשמלית.
השיר "אורנג' קראש" של להקת אר.אי.אם.
"קראקספקטיבה" הוא המיקסטייפ השני של הראפר הישראלי אורטגה.
הוא יצא לאור בשנת 2013 בהוצאה עצמאית, כשנתיים לאחר הוצאת אלבום הבכורה שלו, "סנדוויץ' פועלים".
כל הרצועות מתוכו הופקו על ידי די ג'יי ג'ובי.
קראת לי אסתר הוא שיר שכתבה, הלחינה וביצעה הזמרת והמוזיקאית הישראלית אתי אנקרי.
השיר יצא לאור כסינגל מתוך אלבומה השני של היוצרת, "קראת לי אסתר" בינואר 1993.
השיר מתאר פגישה אמיתית שהייתה לאנקרי עם חבר ילדות, שלמד איתה באותה הכיתה בבית הספר בלוד, והפך למכור לסמים קשים.
השניים נפגשו בשוּק והוא קרא לה.
אף ששניהם יצאו מאותה הסביבה ומאותה נקודת המוצא, אנקרי הייתה באותה העת בתקופת השיא של הקריירה שלה, והמפגש איתו היה כואב ומצמרר עבורה: .
השיר מתאר אדם אבוד: , , הוא אומר.
אותו אדם ביקש ממנה להשתמש במעמדה כזמרת מצליחה כדי להזהיר ילדים אחרים שלא ליפול ל"בורות העמוקים" של הסמים: .
אנקרי התייחסה לדבריו כאל שליחות.
היא עיבדה את דבריו לשיר ושרה אותו לראשונה בחלק האומנותי של הפסטיגל.
כעבור שנים אחדות, כאשר הופיעה בהתנדבות בערב התרמה לאגודת "אל סם", סיפרה את סיפורו של השיר.
מבקר המוזיקה יוסי חרסונסקי העניק לשיר חמישה כוכבים מתוך חמישה: .
גידי אביבי מ"הארץ" תיאר את השיר במילים .
אהוד בנאי, שהעלה מופע משותף עם אנקרי ב־2010, אמר לה, לדבריה, שכשהוא שר את "קראת לי אסתר" הוא מרגיש שזה שיר שגם הוא יכול היה לכתוב.
על הדואט הזה כתב חרסונסקי: .
השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־17 בינואר 1993. הוא זכה להצלחה גדולה והגיע למקום הראשון למשך שלושה שבועות, החל מ־21 בפברואר 1993. הוא יצא מהמצעד ב־23 במאי 1993 בתום 17 שבועות צעידה.
במצעד השנתי של התחנה (תשנ"ג) הוא דורג במקום השלישי.
אנקרי זכתה בתואר זמרת השנה במצעד זה.
עיבוד מוזיקלי – אתי אנקרי
מפיק מוזיקלי – אלון אולארצ'יק
קרב-אש הוא רומן פנטזיה שנכתב על ידי הסופר האמריקאי ברנדון סנדרסון.
הספר פורסם לראשונה ב-6 בינואר 2015 (ובעברית בשנת 2016).
הספר הוא השני בטרילוגיית הספרים "מלחמת הנפילים" - המתארת עולם פוסט אפוקליפטי, בו ישות קוסמית המכונה "האסון" העניקה לאנשים אקראיים כוחות על טבעיים.
אנשים אלו קיבלו את הכינוי "נפילים", ורבים מהם השתמשו בכוחותיהם לרעה התאכזרו לאנשים, רצחו, הפילו ממשלות וניסו לשעבד את שאר האנושות.
לאחר מאבקם של הנער דייוויד וחבורת "הנוקמים" כנגד הנפיל רב העוצמה "לב פלדה", המתואר בספר הראשון בסדרה (לב-פלדה), החבורה נאבקת בנפילים נוספים.
נפילה בכירה בשם "שליטה", השולטת על העיר "בבל החדשה" שהייתה ידועה בעבר בשם מנהטן, שולחת עוד ועוד נפילים הכפופים לה להרוג את חבורת "הנוקמים".
החבורה מחליטה להגיע לבבל החדשה כדי להילחם בה.
הספר מתאר את מאבקם של החבורה בשליטה.
לשליטה כוחות המאפשרים לה לשלוט במים, לצד כוחות נוספים, והיא הציפה את העיר בה היא שולטת.
התושבים חיים על גגות הבניינים של העיר הישנה ובקומות העליונות של גורדי השחקים.
במהלך המאבק נפגש דייוויד מחדש עם מייגן, חברה לשעבר בצוות "הנוקמים" בה הוא מאוהב, ומתגלים פרטים חדשים אודות "האסון".
כמו קודמו, הספר זכה לביקורות חיוביות, והגיע גם הוא למקום הראשון ברשימת רבי המכר של ספרי נוער של העיתון New York Time.
קראקס (בספרדית: Caracas Fútbol Club) הוא מועדון כדורגל מוונצואלה.
המועדון משחק בליגת העל הוונצואלית והוא המועדון המעוטר ביותר במדינה, עם 12 זכיות באליפות.
המועדון הוקם בעיר קראקס בשנת 1967 ביוזמת חוסה ברהקסה, ונקרא תחילה "Yamaha FC".
הקבוצה שיחקה בליגה מקומית לחובבים.
בשנת 1984 שונה שמה ל-"Caracas-Yamaha FC", והיא התקבלה להליגה השנייה של ונצואלה.
כבר בעונתה הראשונה זכתה הקבוצה באליפות הליגה וקודמה לליגת העל הוונצואלית.
בעונת הבכורה שלה בליגה הבכירה הצליחה בקושי להישאר ולא ירדה ליגה.
בשנת 1985 הקבוצה נרכשה חלקית על ידי חברת רדיו וטלוויזיה מקומית, ושמה שונה לשם הנוכחי — "Caracas Fútbol Club".
בעונת 1991/1992 זכתה "קראקס" לראשונה באליפות הליגה, ובעקבות כך העפילה לעונת 1992 בגביע ליברטדורס.
בשנים 1991–2010 הייתה בין הקבוצות הבולטות בליגה, ובמהלך תקופה זו זכתה ב-11 אליפויות נוספות.
בעונת 2009 בגביע ליברטדורס הגיעה הקבוצה עד לשלב רבע הגמר.
לאחר תקופה ארוכה של הצלחות דעכה יכולתה של הקבוצה.
בשנת 2013 זכתה הקבוצה בגביע ונצואלה, ובשנת 2019 זכתה באליפות הליגה לאחר הפסקה של כ-10 שנים.
קראר (בגעז: ክራር) הוא כלי מיתר דמוי לירה בעל חמישה או שישה מיתרים, הנפוץ באתיופיה ובאריתריאה.
קראר מודרני עשוי להיות מחובר למערכת הגברת קול, בדומה לגיטרה חשמלית.
הקראר, יחד עם המסנקו והוואשינט, הוא אחד מכלי הנגינה הנפוצים ביותר בצפון אתיופיה ואריתריאה.
בחברה האמהרית, הקראר נתפס ככלי בהשראת השטן ולכן היה נחות, ואילו הבגנה (לירה גדולה עם 10 מיתרים) נועדה להלל את אלוהים ונתפסה כקדושה.